Lütt Ohlers

Lütt Ohlers () is en lütten Oort in de Gemeen Ohlers (Samtgemeen Harsfeld) in’n Landkreis Stood, Neddersassen. De Oort höört to Ohrensmoor un warrt tohoop mit Depenrehmen ok as Deel von Ohrensmoor-Noord ansehn.

 Geografie 

De Oort liggt op de Stoder Geest. Dat Water ut dat Rebeed flütt in’n Westen över de Au af, in’n Süüdoosten över de Ramm un in’n Noordoosten över’n Griemsbeek na’n Steenbeek un wieder na de Au. In’n Noorden liggt dat Naturschuulrebeed Braken, Harslah, Kahl un Wild Moor.

De Naveröörd sünd Harsfeld in’n Noorden, Griemshorst, Kommerbusch un Remnoh in’n Noordoosten, Wiegersen in’n Süüdoosten, Ohrensmoor-Oost in’n Süden, Ohrensmoor-West in’n Süüdwesten, Ohlers in’n Westen un Hollenbeek in’n Noordwesten.

 Historie 

Lütt Ohlers is 1825 as Anbo in dat Moor von Ohlers ut anleggt worrn. 1955 hett Ohlers düssen Oort aver an Ohrensmoor afgeven.

 Verwaltungsgeschicht 

Vör 1885 weer dat Dörp in de Böörd Ohlers binnen dat Amt Harsfeld. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

De Oort hett fröher jümmer to de Gemeen Ohlers un denn von 1955 bet 1972 to de Gemeen Ohrensmoor höört. Mit de Gemeenreform in Neddersassen an’n 1. Juli 1972 is de Gemeen Ohrensmoor Deel von de düüdlich gröttere Gemeen Ohlers worrn.

 Inwahnertall 

 Religion 

Lütt Ohlers is evangeelsch-luthersch präägt un höört to dat Kaspel Ohlers.

För de Kathoolschen is de St.-Michaels-Kark in Harsfeld tostännig, de siet 1. September 2010 to de Karkengemeen Mariä Himmelfohrt in Buxthu höört.

 Weertschop un Infrastruktur 

För Lütt Ohlers is de freewillige Füürwehr Ohrensmoor mit tostännig.

 Verkehr 

Dör Lütt Ohlers löppt de Landsstraat 127, de in’n Noordoosten över Kommerbusch-Remnoh un Obbens na Buxthu geiht un in’n Süüdwesten över Ohrenswohl na Wangersen an de L 124. De L 124 löppt von dor wieder na Heeßel un Zeven. Von de L 127 geiht in’n Westen de Kreisstraat 75 na Ohlers un in’n Süden de K 59 na Ohrensmoor-Oost un Woonst af. Na Noorden kummt een över de K 79 na Griemshorst un von dor över de K 53 na Harsfeld.

De nächste Autobahn is de Autobahn 1 (Afsnidd Hamborg–Bremen). De Opfohrt 46 Heidenau liggt so 14 Kilometer in’n Süüdoosten von Lütt Ohlers an de K 15. Aver ok de Opfohrt 5 Hornborg op de A 26 (Afsnidd Hamborg–Stood) is mit 15 Kilometer in’n Noordoosten nich veel wieder weg.

De nächste Bahnhoff is so bi söss Kilometer wied weg in’n Noorden de Bahnhoff Harsfeld an de Bahnlien Bremerhoben–Buxthu.

 Scholen 

De Schölers ut Lütt Ohlers gaht na de Grundschool Ohlers un later na de Oberschool Ohlers oder na dat Au-Geest-Gymnasium Harsfeld.

 Footnoten 

Kategorie:Oort
Kategorie:Landkreis Stood